EkBass/fiwiki-20250220-pages-articles huggingface dataset:
Sade Kahra

Sade Kahra (s. 31. tammikuuta 1974 Botkyrka) on Suomessa toimiva ruotsinsuomalainen valokuvataiteilija. Kahra valmistui Taideteollisen korkeakoulun valokuvataiteen osastolta vuonna 2000. Kahran teoksia löytyy Suomen valtion, Heinon ja Tuulensuun säätiön taidekokoelmista, hänen teoksiaan on näytetty yksityis- ja ryhmänäyttelyissä sekä kotimaassa että ulkomailla. Vuonna 2014 Kahra julkaisi taidekirjan "Saunomaan syntyneet" ja vuonna 2018 julkaistiin tekstiili-installaatio "Wear Your Fear" yhteistyössä Turku Bioimaging -tiedeyksikön kanssa. Kahra on työskennellyt kansainvälisissä vierailuohjelmissa mm. Beninissä, Islannissa ja Kreikassa, hän vastaanotti PEJA-stipendin 2002 ja Rotary GSE stipendin vuonna 2010. Kahran valokuvainstallaatio nostettiin kriitikkoryhmä Bad at Sports toimesta esille otsikolla 'Best Photography in Chicago 2012'. Vuonna 2006 Kahra käynnisti Fiskarsin Ruukin vierasateljeeohjelman, jota hän johti ensimmäiset seitsemän vuotta. Valokuvakeskus Perin toiminnanjohtajan tehtävässä Kahra oli käynnistämässä Turun Taidehallin perustamista. == Teokset == * == Lähteet == == Aiheesta muualla == *https://www.kahra.fi *https://www.linkedin.com/in/kahra/ Luokka:Suomalaiset valokuvaajat Luokka:Ruotsalaiset valokuvaajat Luokka:Ruotsinsuomalaiset henkilöt Luokka:Vuonna 1974 syntyneet Luokka:Elävät henkilöt
Tim Kring

Richard Timothy ”Tim” Kring (s. 9. heinäkuuta 1957 El Doradon piirikunta, Kalifornia, Yhdysvallat) on yhdysvaltalainen käsikirjoittaja ja televisiotuottaja. Hän on luonut televisiosarjat Tuntematon uhka (Strange World), Yli synkän virran (Crossing Jordan), Heroes ja Kosketus (Touch). Tuntematon uhka päättyi nopeasti aloittamisensa jälkeen vuonna 1999, Mutta muut sarjat ovat jatkuneet useamman kauden verran. Kring valmistui USC:n elokuvataiteen laitokselta 1983. Kring aloitti uransa käsikirjoittajana Ritari Ässä -televisiosarjan parissa. Muita varhaisia töitä olivat Jeph Loebin kanssa kirjoitettu jakso Misfits of Science -sarjaan sekä käsikirjoitus elokuvaan Teen Wolf Too. ==Lähteet== == Aiheesta muualla == * Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Vuonna 1957 syntyneet Luokka:Elävät henkilöt
Saat miehen kyyneliin (albumi)

20 suosikkia – Saat miehen kyyneliin on suomalaisen pop-yhtye Jormasin kokoelma-albumi. Se julkaistiin vuonna 1996. Levy on osa 20 suosikkia -kokoelmasarjaa. == Kappaleet == # # # # # # # # # # # # # # # # # # # # Luokka:Vuoden 1996 kokoelma-albumit Luokka:Jormasin albumit
Sörnäs (yritys)

Sörnäs Aktiebolag (nimi vuoteen 1916 Sörnäs Snickeri Aktiebolag) oli sahatavaraa, puulaatikoita ja höylättyä puutavaraa valmistanut yritys, joka oli 1920-luvulla yksi Suomen suurimpia teollisuusyrityksiä. Se toimi pääosin Helsingin Sörnäisissä. Yhtiö perustettiin vuonna 1892, neljä vuotta aiemmin perustetun Sörnäs ånghyfleri och snickerifabriksbolag-nimisen yhtiön seuraajaksi. Sörnäs A.B. toimi aluksi puusepäntehtaana mutta laajentui sitten tuottamaan sahatavaraa, puulaatikoita, parkettia ja höylättyä puutavaraa. Yhtiö oli Suomen suurin puulaatikoiden valmistaja ja se tuotti sahatavaraa parhaimmillaan noin 25 000 standarttia vuodessa. Vuonna 1927 yhtiön palveluksessa oli 1 200 työntekijää ja sen myynti oli 100 miljoonaa markkaa. Yhtiö oli vielä 1920-luvulla norjalaisomistuksessa mutta 1930-luvulla Helsingin Osakepankin omistus yhtiössä kasvoi kunnes se oli yhtiön toiminnan päättyessä vuonna 1937 jo 90 %. Sörnäs A.B. hankki 1897 omistukseensa Sörnäisten Isoon Verkkosaareen vuonna 1883 perustetun neliraamisen höyrysahan, jossa oli enimmillään 300 työntekijää. Saha paloi rakennuksineen vuonna 1928, eikä sen toimintaa enää jatkettu. Vuonna 1923 yhtiö perusti Riihivuoren sahan Keski-Suomeen Suolahteen. Riihivuoren saha jonka vuosituotanto oli 6000 std sahatavaraa myytiin 1936 Lahti Oy:lle jonka kautta se myöhemmin joutui Rauma- Repola Oy:n haltuun. Riihivuoren sahan toiminta päättyi vuonna 1992. Yhtiön kolmas saha oli Kymijoen suulla sijainnut vuonna 1874 perustettu Sunilan saha, joka oli ostettu vuonna 1917 Hackman & Co.:lta. Tämä saha myytiin 1928 uudelle Sunila Oy:lle, joka lopetti pian sahan toiminnan ja rakensi paikalle 1936–11938 sulfiittiselluloosatehtaan. == Toiminnan päättyminen == Vuonna 1937 Sörnäs A.B.:n yhtiökokous päätti lopettaa yhtiön toiminnan. Kauppaneuvos Arthur E. Nikander, joka oli ostanut Helsingin Osakepankilta Jokelan tiilitehtaan, siirsi vuonna 1937 Helsingin Vallilassa toimineen Sörnäs A.B.:n vanhan laatikkotehtaan koneet ja irtaimiston Jokelaan. Tehtaan toiminta jatkui Jokelassa uuden Nikanderin omistaman yhtiön Oy Sörnäs Ab:n nimissä. Tämä yhtiö oli olemassa vuoteen 1975 saakka, jolloin se fuusioitiin Oy Machine-Tool Co- nimiseen yhtiöön. Yhtiö ei enää loppuvuosina harjoittanut teollista toimintaa, vaan sen hallussa oli lähinnä tonttimaata. Sörnäs A.B.:n vanhan laatikkotehtaan rakennukset purettiin kesällä 1937, muun muassa tehtaan 60 metriä korkea savupiippu kaadettiin 15. heinäkuuta 1937.Tehtaanpiipun kaataminen, Helsingin Sanomat, 16.07.1937, nro 187, s. 6, Kansalliskirjaston digitaaliset aineistot == Lähteet == * Pörssitieto G. Kock : Entisten pörssilistayhtiöiden historiaa : Sörnäs Aktiebolag (vanha) * Arthur Nikander Luokka:Entiset suomalaiset metsäteollisuusyhtiöt Luokka:Sörnäinen
Muumit piilosilla

Muumit piilosilla on vuonna 1995 julkaistu, ensimmäinen muumiaiheinen tietokonepeli. Peli sisältää yhdeksän erilaista osiota, jotka sijaitsevat eri puolilla Muumilaaksoa, suurin osa Muumitalossa. Tehtävänä on löytää Muumilaaksoon vierailemaan saapunut Tahmatassu klikkaamalla hiirellä näkymissä olevia esineitä ja asioita. Pelin kertojana toimii Tytti Paavolainen. Pelin yhdeksän osiota sijoittuvat Muumitalon lähiympäristöön, Muumitalon keittiöön, Hemulin taloon, Niiskuneidin huoneeseen, Muumipeikon huoneeseen, Muumitalon kuistille, Niiskun verstaalle, Muumitalon kellariin sekä uimahuoneeseen. Tahmatassun löytäminen ei ole helppoa, sillä jokainen näkymä on täynnä erilaisia pieniäkin yksityiskohtia, eikä Tahmatassu ole yleensä piilossa samassa paikassa eri pelikerroilla. Pelissä on runsaas­ti ani­maa­ti­oita ja ää­nitehosteita. Siinä esiintyy suuri osa muumimaailman hahmoista. Pelissä ei kuulla hahmojen puhuvan, vaan ne toimivat eleillä ja liikkeillä. Esineet ja eläimet päästävät erilaisia ääniä, kun niitä napsauttaa. Pelin osioista löytyy myös erillisiä pelejä, kuten mahdollisuus värittää ja tulostaa kuvia, pelata muistipeliä (yksin tai toisen pelaajan kanssa), piirtää tai yhdistää tietty ääni tiettyyn hahmoon, esineeseen tai eläimeen. Luokka:Muumi-videopelit Luokka:Vuoden 1995 videopelit Luokka:Windows-pelit Luokka:Mac OS -pelit
Muumit meren aalloilla

Muumit meren aalloilla on alun perin vuonna 1996 julkaistu, järjestyksessä toinen Muumi-aiheinen tietokonepeli. Se muistuttaakin grafiikaltaan ja ääniltään paljon edeltäjäänsä. Pelistä julkaistiin uudistettu versio vuonna 1999. Uudessa versiossa pelin alussa kerrotaan, että Muumit ja heidän ystävänsä ovat päättäneet lähteä kuumana kesäpäivänä Muumipapan Merenhuiske- laivalla kohti ulappaa. Tehtävänä pelissä on kerätä kolme mitalia ohjaamossa olevaan mitalikaappiin, minkä jälkeen pelaaja voi ohjata Merenhuiskeen takaisin Muumilaaksoon navigointi-tehtävässä (kolme kertaa). Navigointitehtävän voi suorittaa, kun kaikki kolme mitalia on ansaittu. Erilaisia tehtäviä pelissä on kymmenen: *Tavaroiden noutaminen merenpohjasta Muumipeikon kanssa *Lentokalojen nappaaminen haavilla Hemulin kanssa *Oikean äänen yhdistäminen eläimiin Niiskuneidin kanssa *Erilaisten vaatteiden sovitus Muumipapalle *Nuuskamuikkusen muistipeli (voi pelata myös kaksinpelinä) *Kuvien väritys Nipsun kanssa *Torvi-tehtävä, jossa on toistettava oikein torvien soittojärjestys *Pikku Myyn jakkaraleikki hattivattien kanssa (taustamusiikkina Vuorenkuninkaan luolassa) *Tahmatassun piiloleikki *Jo aiemmin mainittu navigointi-tehtävä Mitaleja saa kaikista tehtävistä lukuun ottamatta navigointi-, Nipsu- ja torvi-tehtäviä. Vuosien 1996 ja 1999 versioilla erona on osittain erilainen grafiikka ja äänet. Alkuperäisessä versiossa peli ei sisällä puhuttuja repliikkejä tai alussa kerrottavaa tarinaa laisinkaan. Varsinaiset pelit ovat kuitenkin molemmissa versioissa samat. Pelistä julkaistiin myös kolmas versio vuonna 2001 nimellä Muumipappa ja meri. Kolmas versio on toteutettu yhteistyössä Muumimaailman kanssa ja se sisältää vuoden 1999 version pelistä, sekä tietoa ja kuvia Muumimaailmasta. Vuoden 1999 versiossa kertoja kertoo pelin alussa Muumilaaksosta ja sen kartta näkyy ruudulla. Jonkinlainen kartta Muumilaaksosta esiintyy kaikissa tämän pelin jälkeen ilmestyneissä Muumi-peleissä. Hahmomäärä ei ole Muumit meren aalloilla -pelissä läheskään niin suuri kuin edeltäjässään. Muumit piilosilla -pelissä oli vain yksi "varsinainen tehtävä", tässä pelissä on puolestaan paljon eri tehtäviä. Pelissä ei voi napsauttaa mitä vain missä vain, paitsi ohjaamossa ja Muumipeikko-tehtävässä. Ainoat hahmot, jotka puhuvat pelissä kertojan lisäksi ovat Pikku Myy (äänenään Muumilaakson tarinoita -sarjasta tuttu Elina Salo) sekä Muumimamma (yhden repliikin verran, äänenään myös pelin kertojana toimiva Erja Manto). ==Ääninäyttelijät== Luokka:Muumi-videopelit Luokka:Windows-pelit Luokka:Mac OS -pelit Luokka:Vuoden 1996 videopelit
Clipse

Clipse on yhdysvaltalainen Virginiassa perustettu hip hop -duo. Sen perustivat veljekset Malice (s. 1972) ja Pusha T (s. 1977) vuonna 1992. Veljekset ovat syntyneet Bronxissa, New Yorkissa. == Diskografia == ===Albumit=== * 1999 – Exclusive Audio Footage * 2002 – Lord Willin' * 2006 – Hell Hath No Fury * 2009 – Till the Casket Drops ===Singlet=== Vusoi Single Listasijoitusallmusic ((( Clipse > Charts & Awards > Billboard Singles ))). Allmusic. Accessed April 14 2007.Billboard.com - Artist Chart History - Clipse. Billboard. Accessed April 14 2007. Albumilta U.S. Hot 100 U.S. R&B; UK 1999 "The Funeral" — — — Exclusive Audio Footage 2002 "Grindin'" 30 10 — Lord Willin' "When the Last Time" (feat. Kelis & Pharrell) 19 8 41 "Ma, I Don't Love Her" (feat. Faith Evans) 86 40 38 2003 "Hot Damn" (feat. Ab-Liva, Rosco P. Coldchain) — 58 — The Neptunes Present... Clones 2006 "Mr. Me Too" (feat. Pharrell) — 65 — Hell Hath No Fury "Wamp Wamp (What It Do)" (feat. Slim Thug) — 93 — 2009 "Kinda Like a Big Deal" (feat. Kanye West) 119 — — Till the Casket Drops "I'm Good" (feat. Pharrell) — 35 — ===Mixtapet=== * 2004: We Got It 4 Cheap, Volume 1 * 2005: We Got It 4 Cheap, Volume 2 * 2008: We Got It 4 Cheap, Volume 3: The Spirit of Competition (We Just Think We're Better) * 2008: Road To Till The Casket Drops == Lähteet == == Aiheesta muualla == Luokka:Yhdysvaltalaiset hip hop -yhtyeet Luokka:Yhdysvaltalaiset duot
Cantus

Cantus () oli keskiajan ja renessanssin polyfonisten sävellysten laulua tarkoittava termi. Antiikin musiikissa sillä tarkoitettiin myös soitinmusiikkia. Gregoriaanista laulua kutsutaan nimellä cantus choralis, koska se oli kuoron yksiäänisesti esittämää. "cantus." The Concise Grove Dictionary of Music. Oxford University Press, Inc., 1994. Answers.com 25 Oct. 2007. == Lähteet == Luokka:Keskiajan musiikki Luokka:Renessanssimusiikki Luokka:Musiikkitermit
Las Vegasin Grand Prix 1981

Las Vegasin Grand Prix 1981 oli Formula 1 -sarjan kauden osakilpailu. Se ajettiin 17. lokakuuta 1981 Caesar's Palace hotellin pysäköintialueelle rakennetulla radalla Yhdysvalloissa. Kilpailun voitti Williamsilla ajanut hallitseva maailmanmestari Alan Jones, jolle voitto oli kauden toinen. Nelson Piquet voitti uransa ensimmäisen kuljettajien mestaruuden sijoittumalla viidenneksi. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Alan Jones Williams-Ford 75 1.44.09,077 2 9 2 15 Alain Prost Renault 75 + 20,048 5 6 3 23 Bruno Giacomelli Alfa Romeo 75 + 20,428 8 4 4 12 Nigel Mansell Lotus-Ford 75 + 47,473 9 3 5 5 Nelson Piquet Brabham-Ford 75 + 1.16,438 4 2 6 26 Jacques Laffite Ligier-Matra 75 + 1.18,175 12 1 7 7 John Watson McLaren-Ford 75 + 1.18,497 6 8 2 Carlos Reutemann Williams-Ford 74 + 1 krs. 1 9 28 Didier Pironi Ferrari 73 + 2 krs. 18 10 20 Keke Rosberg Fittipaldi-Ford 73 + 2 krs. 20 11 29 Riccardo Patrese Arrows-Ford 71 + 4 krs. 11 12 8 Andrea de Cesaris McLaren-Ford 69 + 6 krs. 14 13 4 Michele Alboreto Tyrrell-Ford 67 Moottori 17 NC 14 Eliseo Salazar Ensign-Ford 61 Ei sijoittunut 24 Kesk. 36 Derek Warwick Toleman-Hart 43 Vaihdelaatikko 22 Kesk. 22 Mario Andretti Alfa Romeo 29 Jousitus 10 DSQ 27 Gilles Villeneuve Ferrari 22 Hylättiin 3 Kesk. 6 Hector Rebaque Brabham- Ford 20 Kaasutin 16 Kesk. 33 Marc Surer Theodore-Ford 19 Jousitus 23 Kesk. 3 Eddie Cheever Tyrrell-Ford 10 Moottori 19 Kesk. 16 René Arnoux Renault 10 Sähköt 13 Kesk. 25 Patrick Tambay Ligier-Matra 2 Ulosajo 7 Kesk. 11 Elio de Angelis Lotus-Ford 2 Vesivuoto 15 Kesk. 32 Jean-Pierre Jarier Osella-Ford 0 Voimansiirto 21 DNQ 9 Slim Borgudd ATS-Ford DNQ 21 Chico Serra Fittipaldi-Ford DNQ 17 Derek Daly March-Ford DNQ 30 Jacques Villeneuve Arrows-Ford DNQ 35 Brian Henton Toleman-Hart DNQ 31 Beppe Gabbiani Osella-Ford == Muuta == *Gilles Villeneuve hylättiin, koska hän starttasi kilpailuun väärästä lähtöruudusta *Ensimmäinen Las Vegasin Grand Prix *Nelson Piquet voitti uransa ensimmäisen kuljettajien mestaruuden *Derek Warwickin ensimmäinen Grand Prix startti *Alan Jones saavutti 200 MM-pisteen rajan *Bruno Giacomellin uran ensimmäinen palkintosija (3.) *Brabham-tallin kolmas kuljettajien mestaruus *Ferrarin 90:s kilpailun nopein kierros *Williamsin ensimmäiset eturivin lähtöruudut == Lähteet == Luokka:Formula 1 -kausi 1981 Luokka:Las Vegasin Grand Prix
Patriot (elokuva)

Patriot () on vuonna 2000 ensi-iltansa saanut historiallinen sotaelokuva, jonka on ohjannut Roland Emmerich. Elokuvan pääosissa ovat Mel Gibson ja Heath Ledger. ==Juoni== Eletään vuotta 1776 ja amerikkalaiset taistelevat maansa itsenäistymisen puolesta brittejä vastaan. Elokuva kertoo entisestä sotilaasta, Benjamin Martinista, joka elää perheensä kanssa maatilalla. Benjamin yrittää välttää sotaa kaikilla mahdollisilla tavoilla mutta hänen poikansa liittyy vapaustaistelijoihin. Poika palaa haavoittuneena takaisin, mutta englantilaiset vievät hänet mukanaan ja samalla yksi Benjaminin pojista menettää henkensä. Kostoa janoten Benjamin lähtee mukaan puolustamaan maataan. == Näyttelijät == ==Aiheesta muualla== * Luokka:Vuoden 2000 yhdysvaltalaiset elokuvat Luokka:Yhdysvaltalaiset sotadraamat Luokka:Roland Emmerichin ohjaamat elokuvat
Hysteerinen sokeus

Hysteerinen sokeus on konversiohäiriö, joka aiheuttaa äkillisen täydellisen molemmissa silmissä tapahtuvan näönmenetyksen tai näön sumenemisen yleensä stressin, masennuksen, ahdistuksen tai voimakkaan tunnetilan aiheuttaneen kokemuksen yhteydessä. Hysteerinen sokeus voi olla myös oire huomionhakuisesta persoonallisuushäiriöstä.Huomionhakuinen persoonallisuushäiriö Luettu 9.12.2008 Hysteerinen sokeus on tyypillisemmin naisten kuin miesten oire, erityisesti sitä esiintyy nuorilla aikuisilla. Sitä hoidetaan psykiatrian keinoin. Hysteerinen sokeus on taudin kuvauksena vanhahtava, sillä hysteria- nimikkeestä on luovuttu viime vuosina siihen liittyvän väheksyvän ja kielteisen leiman vuoksi. Hysteerinen sokeus tunnetaan nykyään yhtenä konversiohäiriön muotona. Konversioperäisellä näönmenetyksellä on hyvä hoitoennuste. Näkö yleensä palautuu, eikä sokeus uusiudu toisin kuin esimerkiksi konversioperäiset kouristukset tai vapinaoireet saattavat tehdä.Lääkärikirja Duodecim: Konversiohäiriö Luettu 9.12.2008 ==Lähteet== Luokka:Psyykkiset sairaudet Luokka:Silmätaudit
Kevin Crossley-Holland

Kevin John William Crossley-Holland (s. 7. tammikuuta 1941 Mursley, Buckinghamshire) on englantilainen lasten- ja nuortenkirjailija ja runoilija. Hän voitti Carnegie-mitalin vuonna 1985 romaanillaan Storm. Lukuisten kirjoittamiensa kirjojen ja runojen lisäksi Crossley-Holland on muun muassa kääntänyt Beowulf-eepoksen muinaisenglannista vuonna 1982. Crossley- Hollandilta on suomennettu useita kirjoja, esimerkiksi Arthur-trilogia. Tarinaa jatkaa suomentamaton Gatty’s Tale, joka ilmestyi englanniksi 2006. ==Teoksia== * Arthur – Näkyjen kivi (The Seeing Stone, 2000, suom. Kaisa Kattelus 2001) * Arthur – Ylityspaikalla (At the Crossing-Places, 2001, suom. Kaisa Kattelus 2002) * Kuningas Arthur ja hänen ritarinsa (The King Who Was and Will Be, 1998, suom. 2002) * Arthur – Rajaseudun kuningas (King of the Middle March, 2003, suom. Kaisa Kattelus 2004) == Aiheesta muualla == * Kevin Crossley-Hollandin verkkosivut Luokka:Englantilaiset fantasiakirjailijat Luokka:Englantilaiset lasten- ja nuortenkirjailijat Luokka:Englantilaiset runoilijat Luokka:Vuonna 1941 syntyneet Luokka:Elävät henkilöt
Daniel Webster

Daniel Webster (18. tammikuuta 1782 Salibury – 24. lokakuuta 1852 Marshfield) oli yhdysvaltalainen lakimies ja poliitikko. Hän toimi ulkoministerinä 1841–1843 ja 1850–1852 sekä useaan otteeseen Yhdysvaltain kongressissa. ==Poliittisen uran alku== Webster valmistui lakimieheksi Dartmouth Collegesta ja avasi lakiasiaintoimiston New Hampshiressa. Hänet valittiin Yhdysvaltain edustajainhuoneeseen vuonna 1812 federalistipuolueen ehdokkaana, jossa hän edusti New Hampshirea vuoteen 1817. Kongresissa hän vastusti vuoden 1812 sotaa, silloisen sotaministeri James Monroen ehdottamaa asevelvollisuutta sekä käytännössä katsoen kaikkia muita Yhdysvaltain sotilaallista aktiivisuutta lisänneitä lakiehdotuksia. Webster muutti Bostoniin vuonna 1816 ja toimi Massachusettsin edustajana Yhdysvaltain edustajainhuoneessa 1823–1827 ja senaattorina 1827–1841 ja 1845–1850. Vuosina 1833–1836 hän toimi senaatin valtiovarainvaliokunnan puheenjohtajana. Kongressissa istumisen ohella Webster jatkoi lakimiehenä toimimista. 1820-luvulle tultaessa Websterin on arvioitu olleen yksi koko maan kalleimmista lakimiehistä. ==Ulkoministerinä ja presidenttiehdokkaana== William Henry Harrison nimitti Websterin ulkoministerikseen vuonna 1841 ja hän jatkoi Harrisonin kuoleman jälkeen presidentti John Tylerin hallituksessa. Vuonna 1845 hänet valittiin uudelleen senaattiin. Kautensa aikana hän vastusti Texasin alueliitosta ja sitä seurannutta Meksikon–Yhdysvaltain sotaa. Webster oli ehdolla Whig-puolueen presidenttiehdokkaaksi ensimmäisen kerran vuonna 1836, mutta hävisi Zachary Taylorille. Erottuaan senaatista hän jatkoi ulkoministerinä presidentti Millard Fillmoren hallituksessa 1850-52. Hän oli toisen kerran ehdolla Whigin presidenttiehdokkaaksi 1852, mutta ei tälläkään kertaa saanut riittävää kannatusta. Webster kuoli kotonaan Marshfieldissä, Massachusettsissa 24. lokakuuta, 1852. Websterin poika, pohjoisvaltioitten armeijan eversti Fletcher Webster, kaatui taistelussa Yhdysvaltain sisällissodassa 1862. == Lähteet == * "Webster, Daniel." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. === Viitteet === == Aiheesta muualla == * Websteriin liittyviä aineistoja Yhdysvaltain kongressin kirjasto. Luokka:Yhdysvaltain senaatin jäsenet Luokka:Yhdysvaltain ulkoministerit Luokka:Vuonna 1782 syntyneet Luokka:Vuonna 1852 kuolleet
European Platform for Rehabilitation

European Platform for Rehabilitation (EPR) on eurooppalaisten ammatillisen kuntoutuksen palveluntuottajien verkosto, jonka kohderyhmänä ovat vammaiset ja muista syistä työelämästä syrjäytyneet henkilöt. EPR:n keskeinen tavoite on työllistyminen avoimille työmarkkinoille, joskin toiminta kattaa myös lääkinnällisen kuntoutuksen ja sosiaalisen kuntoutuksen. EPR keskittyy pääasiassa alan koulutuksen ja laatujärjestelmän (hyvien käytäntöjen) kehittämiseen, mutta pyrkii myös edistämään lainsäädännön kehittämistä erityisesti Euroopan unionin tarjoamin resurssein. == EPR:n organisaatio ja jäsenet == === EPR:n täysjäsenet ovat === *A2G, Norja *Adelante, Alankomaat *Centre de Readaptation de Mulhouse, Ranska *Josefs-Gesellschaft, Saksa *National Learning Network, Irlanti *Fundacion ONCE, Espanja *RehabCare, Irlanti *Durapart, Norja *Kompetanseutvikling Grenland (GREP), Norja *Heliomare, Alankomaat *University Rehabilitation Institute (URI), Slovenian *Luovi Vocational Institute, Suomi *Pluryn, Alankomaat *TBG Learning, Yhdistynyt kuningaskunta === EPR:n liitännäisjäseniä ovat === *APPACDM de Vila Nova de Gaia, Portugali *Association of Vocational Rehabilitation Enterprises (AVRE), Norja *Theotokos Foundation, Kreikka *Astangu Rehabilitation Centre, Viro *Berufsbildungswerk Suedhessen, Saksa *Fundação AFID Diferença, Portugali *Fundación INTRAS, Espanja *National Organisations of Residential Homes and Special Schools (LOS), Tanska *Comitato Regionale Lombardo AIAS, Italia *MEREK, Unkari *GTB, Belgia *Valakupiu Rehabilitation Centre, Liettua *Panagia Eleousa, Kreikka == EPR:n keskeiset toiminnot == Mukana ovat olleet Euroopan Vammaisfoorumi (EDF), Euroopan neuvosto, Työnantajien vammaisfoorumi (Employers’ Forum on Disability), Vammaispalvelujen tuottajayhdistys (Association of Service Providers for Persons with Disabilities), Euroopan sosiaalivakuutuskumppanit (European Social Insurance Partners), Euroopan ammatillinen yhteisjärjestö (European Trade Union Confederation) ja Rehabilitation International. EPR toimii myös alan palvelujen laatua ja on kehittänyt oman laatujärjestelmän European Quality Assurance for Social Services (EQUASS). == Aiheesta muualla == *European Platform for Rehabilitationin kotisivu Luokka:Ammatillinen kuntoutus
Tired of Being Sorry

Tired of Being Sorry on toinen kansainvälisesti julkaistu single Enrique Iglesiaksen Insomniac-albumilta. Single julkaistiin Saksassa 14. syyskuuta 2007 ja Isossa-Britanniassa kymmenen päivää myöhemmin. Kappale on niin sanottu koveri; sen alkuperäinen esittäjä on yhdysvaltalainen indie rock -yhtye Ringside. Kappaleen tehnyt Ringsiden solisti Scott Thomas osallistui myös Iglesiaksen levyttämään versioon tuottajan osassa. Eroja alkuperäiseen levytykseen ovat Iglesiaksen version vahvemmat synthpop-soundit sekä pieni muutos sanoituksissa; "Chandler and Van Nuys" on vaihtunut muotoon "Eighth and Ocean Drive". Syy tähän muutokseen oli se, että kahden Los Angelesissa sijaitsevan paikan nimet haluttiin vaihtaa Iglesiaksen kotikaupungin Miamin paikkoihin. Iglesias esitti kappaleen ensimmäistä kertaa ennen Insomniac- albumin julkaisua järjestetyllä For the Fans -kiertueellaan. Hän on esittänyt Tired of Being Sorryn myös yhdessä Ringsiden kanssa, kun Scott Thomas kutsui hänet yhtyeen The Roxy Theatre'ssa pitämään konserttiin. Kappaleeseen tehtiin myös musiikkivideo, jonka ohjasi myös Iglesiaksen Do You Know? (The Ping Pong Song) -videon ohjannut Jessy Terrero. Insomniac-albumilta löytyy kappaleesta myös espanjankielinen versio, nimeltään Amigo Vulnerable. == Kappaleet == # Tired of Being Sorry # Amigo Vulnerable # Do You Know? (The Ping Pong Song) (The BNS Desi Mix) \---- # Tired of Being Sorry # Tired of Being Sorry (Ean Sugarman & Funky Junction Guitar Mix) == Lähteet == Luokka:Vuoden 2007 kappaleet Luokka:Enrique Iglesiasin kappaleet
Esko Raento

Esko Antero Raento (29. tammikuuta 1948 Vaajakoski, Jyväskylän maalaiskunta – 17. marraskuuta 2008 Jyväskylän maalaiskunta) oli lääketieteen lisensiaatti ja kirjailija. ==Henkilöhistoria== Raennon vanhemmat olivat rakennusmestari Viljo Jaakko Raento ja Terttu Annikki Kosunen. Hänen puolisonsa 1968-1989 oli Irma Anneli Aro, perheeseen syntyi kolme lasta, Pauliina (1969), Tuuli (1977) ja Kalle (1982). Raento tuli ylioppilaaksi 1966 ja valmistui lääketieteen lisensiaatiksi Helsingin yliopistosta 1974. Hän toimi terveyskeskuslääkärinä Joutsan seudun kansanterveystyön kuntainliitossa 1974–1980 ja teki sijaisuuksia vuoteen 1989 asti. ==Kirjallinen tuotanto== Raento oli hyvin intensiivinen kirjoittaja. Hän kirjoitti hitaasti, etenkin silloin kun työskenteli lääkärintoimensa ohessa, mutta kirjat olivat hyvin valmiita, kun ne tulivat kustantajille, eikä niissä juuri ollut toimittamista. Hänen esikuviaan olivat Anton Tšehov ja Samuli Paronen. Vapaaksi kirjailijaksi hän ryhtyi saatuaan valtion kolmivuotisen apurahan, samaan aikaan vuonna 1979 julkaistiin hänen läpimurtoromaaninsa Tie. === Teoksia === * * * * * * * * * * * ===Käsikirjoituksia=== Raento laati myös käsikirjoituksia televisiolle: * Mika, televisioelokuva, 1974 * Terveysasema, televisiosarja, 1989 * Erilainen kevät, televisioelokuva, 1994 == Palkinnot == * J. H. Erkon palkinto 1969 * Valtion kirjallisuuspalkinto 1980 * Keski-Suomen läänin taidepalkinto 1980 * Sanomalehti Keskisuomalaisen taidepalkinto 1985 == Lähteet == * Suomen kirjailijat tietokanta * Compuline: Esko Raento ===Viitteet=== Luokka:Suomalaiset kirjailijat Luokka: Suomalaiset elokuvakäsikirjoittajat Luokka: Suomalaiset lääkärit Luokka:Vuonna 1948 syntyneet Luokka:Vuonna 2008 kuolleet
Fresnel-linssi

Fresnel-linssi tai Fresnelin vyöhykelevy (IPA: ) on ranskalaisen fyysikon Augustin Jean Fresnelin kehittämä, samankeskisistä renkaista muodostuva linssityyppi. Linssin poikkileikkaus näyttää sahakuvioiselta. Fresnel-linssin kuviointi mahdollistaa suurien ja polttoväliltään lyhyiden linssien valmistuksen ilman massan liiallista kasvua. Fresnel-linssit sopivat tämän ansiosta majakoihin, mihin käyttöön linssityyppi alun perin suunniteltiinkin. Fresnel-linssi ei pysty tuottamaan korkealaatuista kuvaa, mutta se voidaan valmistaa erittäin kevyeksi ja ohueksi, sekä suurentamaan kuvaa. Alun perin sitä käytettiin majakoiden valoa vahvistamassa, nykyään muissa laitteissa kuten piirtoheittimissä. Fresnel-linssissä paksuutta on vähennetty jättämällä linssiin vain valoa taittava rajapinta. Valo ei tavallisessakaan linssissä taitu lasissa kulkiessaan, vaan tullessaan vinosti lasin ja ilman rajapintaan linssin pinnassa. Koska Fresnel-linssin pinnasta tulee näin epäjatkuva, sen tuottama kuva vääristyy. Valon kokoamisessa tai suuntaamisessa linssi toimii kuitenkin hyvin ja on kevyempi kuin lasilinssi. == Aiheesta muualla == *Fresnel lens. Encyclopaedia Britannica Luokka:Optiikka
Nico (elokuva)

Nico () on vuonna 1988 ensi-iltansa saanut toimintaelokuva. Elokuvan ohjasi Andrew Davis ja pääosassa oli Steven Seagal. Rooli oli Seagalille ensimmäinen ja Nicon jälkeen hän on ollut monessa muussa menestyneessä toimintaelokuvassa. Elokuva tuotti Yhdysvalloissa lähes 20 miljoonaa dollaria. Seagal myös vastasi elokuvan taistelukohtausten koreografiasta. ==Juoni== Nico Toscani on Sisiliasta Yhdysvaltoihin muuttaneen siirtolaisperheen lapsi. Hän opiskeli nuorena kamppailulajeja Japanissa ja myöhemmin herätti CIA:n huomion taidoillaan. He lähettivät Toscanin salaiseen operaatioon Vietnamin ja Kambodžan rajalle, jossa hän huomasi joidenkin upseereiden käyttävän tilaisuuttaan myydä ja salakuljettaa huumeita. Toscani lähti CIA:n palveluksista ja työskentelee Chicagossa etsivänä. Hän pääsee ison huumekaupan jäljille, jota johtaa salvadorilainen Salvano. Päästessään liian lähelle liittovaltion viranomaiset käskevät häntä pysymään tehtävästä kaukana. Tutkittuaan asiaa tarkemmin Toscanille paljastuu koko operaatioon muut tarkoitukset. == Rooleissa == ==Kuvaukset== Elokuvan alkutapahtumat Vietnamin ja Kambodžan rajalla kuvattiin Oahun saarella Havaijilla. Loput kuvaukset tehtiin Chicagossa.Filming locations for Nico imdb Viitattu 26.3.2012 Filming Locations of Chicago and Los Angeles: Above The Law itsfilmedthere Viitattu 26.3.2012 ==Jatko-osa== Elokuussa 2016 Steven Seagal ilmoitti palaavansa Nico Toscanin rooliin Above the Law 2 -nimellä kulkevassa jatko-osassa. On epävarmaa palaako Andrew Davis ohjaamaan elokuvaa. Elokuva tuotetaan Seagalin omistaman Steamroller Productions -yhtiön kautta.http://www.manlymovie.net/2016/08/above-the-law-2-officially- happening.html == Lähteet == Luokka:Yhdysvaltalaiset toimintaelokuvat Luokka:Andrew Davisin ohjaamat elokuvat Luokka:Vuoden 1988 yhdysvaltalaiset elokuvat Luokka:Warner Brosin elokuvat
Kamehameha

Kamehameha voi tarkoittaa ainakin seuraavia: == Henkilöt == * Kamehameha, Havaijin hallitsijasuku, johon kuuluivat: ** Kamehameha I, Kamehamema Suuri (1736–1819), Havaijin ensimmäinen kuningas 1782–1819 ** Kamehameha II (1797–1824), Havaijin kuningas 1819–1824 ** Kamehameha III (1813–1854), Havaijin kuningas 1825–1854 ** Kamehameha IV (1834–1863), Havaijin kuningas 1855–1863 ** Kamehameha V (1830–1872), Havaijin kuningas 1863–1872 == Muut == * Kamehameha-päivä, Havaijilla 11. kesäkuuta Kamehamema I:n muistoksi vietettävä juhlapäivä * Kamehameha-koulut, yksityinen havaijilainen koulujärjestelmä * kamehameha, Dragon Ball Z -animessa ja -mangassa esiintyvä hyökkäystekniikka.
Jonny Greenwood

Jonny Greenwood (s. 5. marraskuuta 1971 Oxford) on brittiläinen säveltäjä ja muusikko. Hän soittaa kitaraa ja kosketinsoittimia yhtyeessä Radiohead. Greenwood osaa soittaa myös muun muassa alttoviulua, urkuja, pianoa, ksylofonia, kellopeliä, ondes martenot’ta, banjoa ja harmonikkaa). Hän on Radioheadin basistin Colin Greenwoodin pikkuveli. Hän sijoittui sijalle 59 Rolling Stone -lehden listalla sadasta kaikkien aikojen parhaasta kitaristista.http://www.rollingstone.com/news/story/5937559/the_100_greatest_guitarists_of_all_time/ . Greenwood on myös arvostettu nykymusiikkisäveltäjä, ja on toiminut vuodesta 2004 BBC:n nimikkosäveltäjänä.http://www.bbc.co.uk/orchestras/concertorchestra/news/news_9.shtml Hän on säveltänyt musiikin muun muassa moniin Paul Thomas Andersonin ja Lynne Ramsayn ohjaamiin elokuviin. ==Lähteet== Luokka:Englantilaiset kitaristit Luokka:Englantilaiset kosketinsoittajat Luokka:Ondes Martenot'n soittajat Luokka:Englantilaiset rockmuusikot Luokka:Radiohead Luokka:Vuonna 1971 syntyneet Luokka:Elävät henkilöt
Kuoleman merkki

Kuoleman merkki (Marked for Death) on vuonna 1990 ensi-iltansa saanut toimintaelokuva. Elokuvan ohjasi Dwight H. Little ja pääosassa on Steven Seagal. Elokuva tuotti maailmanlaajuisesti 57 miljoonaa dollaria. == Juoni == Elokuva kertoo huumepoliisista John Hatcherista, joka on täysin kyllästynyt työhönsä ja ottaa lopputilin. John suuntaa oitis rauhoittumaan kotiseudulleen sukulaistensa luo. Meno vanhoilla kotikonnuilla on muuttunut ja huumeet hallitsevat nuorten elämää. Jamaikalaiset terrorisoivat pikkukaupunkia huumeillaan, ja pian John päättää lopettaa huumekaupat ja väkivaltaisuudet. == Näyttelijät == ==Arviot== Video-oppaassa vuodelta 1994 Kari Salminen antoi elokuvan VHS-versiolle kaksi tähteä viidestä, mikä teoksen mukaan vastaa sanallista arviota ”keskinkertainen”. == Lähteet == == Aiheesta muualla == * Leffatykin arvostelu elokuvasta Luokka:Vuoden 1990 yhdysvaltalaiset elokuvat Luokka:Yhdysvaltalaiset toimintaelokuvat Luokka:Dwight H. Littlen ohjaamat elokuvat
CP-rikko

CP-rikko eli varaus–pariteettirikko on hiukkasfysiikan ilmiö. Se havaittiin kokeellisesti ensi kerran vuonna 1964 kokeessa, jossa tutkittiin neutraalien kaonien hajoamista. Koe kumosi siihen asti otaksutun luonnonlakien CP- symmetrian. Tässä yhteydessä C (charge conjugation, varauskonjugaatio) tarkoittaa hiukkasen muuttamista antihiukkasekseen ja P hiukkasen pariteetin muuttamista vastakkaiseksi (peilausta). Symmetrian mukaan fysiikan ilmiöt toimisivat täsmälleen samalla tavalla varauskonjugaation ja peilauksen jälkeen kuin alkuperäisillä hiukkasilla. Luonnossa esiintyvän heikon CP-rikon aiheuttaa heikko vuorovaikutus, joka muuntaa hiukkasten rakenneosasia kvarkkeja toisikseen. Matemaattisesti tätä kuvataan hiukkasfysiikan standardimallissa CKM-matriisilla (Cabibbo-Kobayashi-Maskawa). Hiukkasten välisten sähkömagneettisen, vahvan vuorovaikutuksen tai gravitaation ei ole havaittu rikkovan CP-symmetriaa. CP-symmetrian rikkoutuminen on yksi ns. Saharovin ehdoista sille, että varhaisen maailmankaikkeuden hiukkasreaktioissa aine ja antiaine eivät olisi tuhonneet toisiaan täysin, vaan jäljelle voisi jäädä ainetta. Ilman CP-symmetriarikkoa tavallinen aine ja antiaine annihiloisivat toisiaan täsmälleen yhtä voimakkaasti eikä kumpaakaan jäisi jäljelle olettaen, että molempia oli alun perin yhtä paljon. Kvarkkien heikoissa vuorovaikutuksissa havaittu CP-rikko näyttäisi kuitenkin olevan liian vähäinen selittämään maailmankaikkeudessa olevan aineen määränHuet, P. & Sather, E.: Electroweak baryogenesis and standard model CP violation, Phys. Rev. D51, 379–394 (1995).. CERNin LHCb-kokeen on tarkoitus tutkia reaktioita, joissa voisi näkyä standardimallin ulkopuolisten hiukkasten aiheuttamaa CP- symmetrian rikkoutumista. == Nobelin palkinto == Vuoden 1980 Nobelin fysiikanpalkinto myönnettiin vuoden 1964 kokeen tehneille ja CP-rikon ensimmäisen kerran havainneille James Croninille ja Val Fitchille. == Katso myös == *CPT-symmetria == Lähteet == Luokka:Hiukkasfysiikka
Seward

Seward on kaupunki Alaskassa. Kaupungissa asuu vuoden väestönlaskennan mukaan 2 830 henkilöä. Kaupunki on nimetty vuosina 1861–1869 Yhdysvaltain ulkoministerinä toimineen William H. Sewardin mukaan. Kaupungissa sijaitsee yksityinen meriympäristön tutkimuskeskus ja akvaario Alaska SeaLife Center. == Lähteet == ==Aiheesta muualla== *Sewardin viralliset sivut luokka:Alaskan kaupungit
AFM

AFM tarkoittaa seuraavia asioita: * Adobe Font Metrics, tiedostomuoto * American Film Market, yhdysvalloissa vuosittain järjestettävä elokuvatapahtuma * AFM Records, levy-yhtiö * Alex von Falkenhausen Motorenbau, Formula 1 -talli.
Testikuljettaja

Testikuljettajalla tarkoitetaan henkilöä, joka ajamalla pyrkii saamaan selville ajoneuvon heikkouksia ja vahvuuksia. Antamansa palautteen perusteella ajoneuvoa pyritään parantamaan. Testikuljettajia käytetään autoteollisuudessa, mutta nykyisin termi yhdistetään useimmin kilpa-autoilussa toimiviin testikuljettajiin. Moottoriurheilussa testikuljettajat ovat usein joko kokeneita kilpa-autoilijoita, jotka eivät ole saaneet kiinnitystä kilpakuljettajaksi taikka nuoria pienemmistä luokista isompiin luokkiin siirtyviä nousevia kykyjä. Tunnettuja suomalaisia entisiä testikuljettajia ovat esimerkiksi Mika Häkkinen, Mika Salo, Heikki Kovalainen ja Valtteri Bottas. ==Katso myös== *Törmäystesti * Euro NCAP Luokka:Moottoriurheilutermit
Henry Rawlinson

Henry Rawlinson voi tarkoittaa seuraavia henkilöitä: *Henry Rawlinson, (1810–1895) brittiläinen arkeologi, diplomaatti ja poliitikko *Henry Rawlinson, (1864–1925), brittiläinen ensimmäisen maailmansodan kenraali ja yllä olevan poika.
Mommilanjärven soutelu

Mommilanjärven soutelu on yksi Suomen suurimmista vuosittaisista soututapahtumista, joka on järjestetty ensimmäisen kerran vuonna 1988. Tapahtuma järjestetään aina perinteisesti heinäkuun kolmantena lauantaina. Vuonna 2009 se järjestettiin 20. kerran, ja soutajia oli mukana ennätykselliset 1210. Soutelu järjestetään Hausjärvellä Haminankylässä. Soutustadionin paikalla sijaitsi aikoinaan Saidanlahden saha joka lopetti toimintansa 1983. ==Lähteet== * Mommilanjärven soutelu ry Facebookissa * Kotisivu Luokka:Hausjärvi Luokka:Suomen soutukilpailut
Aloísio Lorscheider

Aloísio Leo Arlindo Lorscheider (8. lokakuuta 1924 – 23. joulukuuta 2007) oli brasilialainen katolinen pappi, josta tehtiin yksi kardinaaleista 24. toukokuuta 1976. Hän osallistui uuden paavin valintaan vuonna 1978, mutta ei enää vuonna 2005, jolloin hän oli jo ylittänyt 80 vuoden iän. Rio Grande do Sulin osavaltiossa syntynyt Lorscheider sai pappisvihkimyksensä 22. elokuuta 1948. Hän eli 83-vuotiaaksi. Luokka:Brasilialaiset kardinaalit Luokka:Vuonna 1924 syntyneet Luokka:Vuonna 2007 kuolleet
Stefan Bellof

Stefan Bellof (20. marraskuuta 1957 Gießen, Länsi-Saksa – 1. syyskuuta 1985 Spa-Francorchamps, Belgia) oli saksalainen Formula 1 -kuljettaja. Bellof kilpaili Tyrrell-tallissa koko F1-uransa ajan. Hän sijoittui kaudella 1985 pisteille kahdesti ja saavutti yhteensä neljä MM-pistettä. Parhaimmillaan Bellof oli neljäs Itä-Yhdysvaltain GP:ssä 1985. Bellof sai surmansa Spa- Francorchampsin radalla ajetussa 1 000 km:n ajossa vuonna 1985. Bellofin ajama Porsche 956 osui Jacky Ickxin autoon nopeassa Eau Rouge -mutkassa tuhoisin seurauksin. Bellof todettiin kuolleeksi tunti onnettomuuden jälkeen. Bellof ajoi vuonna 1983 Nürburgringin legendaarisen Nordschleifen 35 vuotta voimassa olleen kierrosennätyksen ja valittiin vuonna 2008 brittiläisen F1 Racing -lehden laajassa äänestyksessä kaikkien aikojen 31. parhaaksi autourheilijaksi. Bellofin kotikaupungissa Gießenissa on hänen mukaansa nimetty katu Stefan-Bellof-Straße. == Lähteet == Luokka:Saksalaiset Formula 1 -kuljettajat Luokka:World Sportscar Championship -kuljettajat Luokka:Moottoriurheilussa surmansa saaneet kuljettajat Luokka:Vuonna 1957 syntyneet Luokka:Vuonna 1985 kuolleet
Mario Adorf

Mario Adorf (s. 8. syyskuuta 1930) on saksalainen näyttelijä. Kansainvälisesti hänet tunnetaan varsinkin roolistaan Günter Grassin romaaniin perustuvassa Volker Schlöndorffin ohjaamassa elokuvassa Peltirumpu (1979). Adorf syntyi Zürichissä italialaisen isän ja saksalaisen äidin lapsena. Hän on uransa aikana ollut aktiivinen sekä elokuvissa, televisiossa että teatterissa. Uransa alkuaikana 1950-luvulla Adorf näytteli elokuvissa usein roistoa tai muuten pahamaineista henkilöä. 1960-luvulle tultaessa hänestä tuli vakituinen näyttelijä italowesternien revolverisankarina, joka usein kuoli elokuvan loppukohtauksessa. Italowesternien jälkeen hän alkoi saada rooleja uuden saksalaisen elokuvan tähtiohjaajilta, kuten Schlöndorffilta Peltirummussa ja Rainer Werner Fassbinderilta elokuvassa Lola. Uransa myöhempinä vuosina Adorf on esiintynyt pääasiassa saksalaisissa televisioelokuvissa, joissa hänen suosikkiohjaajiaan ovat olleet Helmut Dietl ja Dieter Wedel. Adorf sai ensimmäisen puolisonsa Lis Verhoevenin kanssa yhden tyttären, Stellan. Hän erosi ja meni vuonna 1985 uusiin naimisiin Monique Fayen kanssa. Hän oli Berliinin elokuvajuhlien tuomariston jäsen vuonna 2007. == Lähteet== == Aiheesta muualla== Luokka:Saksalaiset näyttelijät Luokka:Vuonna 1930 syntyneet Luokka:Elävät henkilöt
Andrea Ferro

Andrea Ferro (s. 19. elokuuta 1973 Arona, Italia) on goottimetalliyhtye Lacuna Coilin mieslaulaja. Hän aloitti musiikin harrastaminen hyvin nuorella iällä ja on yksi Lacuna Coilin perustajajäsenistä. Ferro oli alun perin yhtyeessä nimeltään Sleep Of Right, kunnes yhtye palkkasi laulaja Cristina Scabbian, jotta hän voisi laulaa taustalaulua. Vuonna 1996 Cristina Scabbiasta tuli kuitenkin vakituinen naislaulaja ja Lacuna Coil perustettiin. == Lähteet == Luokka:Italialaiset laulajat Luokka:Vuonna 1973 syntyneet Luokka:Elävät henkilöt
Luikonlahden rautatieasema

Luikonlahden rautatieasema () on Kaavin kunnassa Pohjois-Savossa rataosalla sijaitseva rautatieasema. Liikennepaikalla voidaan järjestää junien kohtaaminen ja kuormataan raakapuuta. Rataosalla kuljetetaan rahtia noin 900 000 tonnia vuodessa. Luikonlahdessa on ollut 1960-luvun tyylinen parakkirakennus, joka purettiin vuonna 2005. Myös entiselle Luikonlahden kaivokselle johti rata aina vuoteen 2004, jolloin se purettiin. Turvalaitteena oli varmistuslukko- ja opastinturvalaitos, kunnes se korvattiin kesällä 2003 tietokoneasetinlaitteella. Vakinainen suorituspaikka Luikonlahti ei enää tuolloin ollut, Juankoski oli ainoa koko rataosalla lukuun ottamatta Viinijärveä ja Siilinjärveä. == Raakapuuterminaali == Luikonlahti sijaitsee harvaanasutulla alueella ja sieltä on hyvät tieyhteydet eri suuntiin. Liikennevirasto, Kaavin kunta ja VR Transpoint kaavailevatkin Luikonlahden asemalle raakapuuterminaalia. Raakapuuterminaalihankkeen lähtökohtana on elinkeinoelämän ja metsäteollisuuden tarpeet. Mahdollisen terminaalin kautta arvioidaan kuljetettavan raakapuuta vuosittain noin 300 000 - 400 000 tonnia. Puuta tultaisiin keräämään Luikonlahteen noin 100 kilometrin säteeltä suunnitellusta terminaalista. Raakapuuterminaali lisäisi rekkaliikennettä Luikonlahdessa. Lisäys olisi 20 - 30 rekkalastillista vuorokaudessa. Tavarajunia liikennöisi aseman kautta 1 - 2 nykyistä enemmän. Luikonlahden raakapuuterminaalia kaavaillaan nykyisen radan pohjoispuolelle. Hankesuunnitelmassa on kaksi eri vaihtoehtoa. Pienemmässä vaihtoehdossa lastausraiteen pituus olisi korkeintaan 550 m. Laajemman vaihtoehdon mukaan terminaalissa olisi kaksi kuormausvaihdetta ja raiteiden pituus olisi 650 m. Pienemmän terminaalin hinta-arvio on 4,5 miljoonaa euroa ja laajemman 9 miljoonaa euroa. Liikenne- ja viestintävirasto on hyväksynyt Luikonlahden raakapuuterminaalin ja siihen liittyvän ratasuunnitelman vuonna 2019. Tuoreimpien laskelmien mukaan hankkeen kokonaiskustannukset olisivat 16,3 miljoonaa euroa. Toistaiseksi hankkeelle ei ole tiedossa rahoitusta. == Lähteet == Luokka:Pohjois-Savon rautatieliikennepaikat Luokka:Kaavin rakennukset ja rakennelmat Luokka:Kaavin liikenne
Martina Gedeck

Martina Gedeck (s. 14. syyskuuta 1961) on saksalainen näyttelijä. Hän tuli kansainvälisesti tunnetuksi esitettyään pääosaa romanttisessa komediassa Kaikilla mausteilla (2001). Gedeck syntyi Münchenissä ja kasvoi Landshutissa, vuodesta 1971 Berliinissä. Hän opiskeli Freie Universität Berlinissä ja vuosina 1982–1986 Universität der Künste Berlinissä. Gedeck on palkittu Saksan elokuvapalkinnolla vuosina 1997 ja 2002. Hänellä oli vuonna 2006 osa Oscar- palkitussa elokuvassa Muiden elämä. == Aiheesta muualla == * * Luokka:Saksalaiset näyttelijät Luokka:Vuonna 1961 syntyneet Luokka:Elävät henkilöt
Paranneltu Fujitan asteikko

Paranneltua Fujitan asteikkoa (Enhanced Fujita Scale) käytetään nykyään Yhdysvalloissa, kun analysoidaan tornadojen aiheuttamia tuhoja. Tämä asteikko on paljon tarkempi kuin edellinen Fujitan asteikko, ja se otettiin käyttöön 1. helmikuuta 2007. EF Tuulen nopeus Kuvaus Vaikutus solmua m/s km/h mph EF0 57—74 29—37 105—137 65—85 Heikko tornado (Weak tornado) Repii kattoja, siirtää autoja tai lennättää niitä muutamia metrejä. EF1 75—96 38—49 138—177 86—110 EF2 97—117 50—61 178—217 111—135 Voimakas tornado (Strong tornado) Kiskoo puita juurineen, hajottaa parakkeja, raskaat ajoneuvot nousevat ilmaan. EF3 118—143 62—74 218—266 136—165 EF4 144—174 75—89 267—322 166—200 Erittäin voimakas tornado (Violent tornado) Autot lentävät ilmassa yli 100 metriä, rakennukset tuhoutuvat tai lentävät ilmassa. EF5 175 ja yli 90 ja yli 323 ja yli 200 ja yli Luokka:Myrskyt
Grand Prairie

Grand Prairie on kahden kaupungin nimi: *Grand Prairie (Texas) *Grand Prairie (Alberta)
Argos (koira)

Argos () oli kreikkalaisessa mytologiassa Odysseuksen uskollinen koira, joka odotti Ithakassa isäntäänsä palaavaksi kaksikymmentä vuotta kun useimmat jo luulivat tämän kuolleen. Se oli ensimmäinen, joka tunnisti Odysseuksen tämän palattua Troijan sodasta ja naamioitua itsensä kerjäläiseksi voidakseen tarkkailla, mitä hänen kotimaassaan oli tapahtunut hänen poissa ollessaan. Tunnistettuaan isäntänsä vielä kerran se heilutti häntäänsä tervehdykseksi ja kuoli.Homeros, Odysseia 17.290–335, (engl. käännös) == Lähteet == Luokka:Kreikkalaisen mytologian eläimet Luokka:Kuvitteelliset koirat
Hans Modrow

Hans Modrow (27. tammikuuta 1928 – 11. helmikuuta 2023Itä-Saksan viimeinen pääministeri on kuollut. Ilta-Sanomat 11.2.2023.) oli saksalainen kommunistipoliitikko. Hän toimi Itä-Saksan pääministerinä vuosina 1989–1990. Modrow syntyi Jasenitzissa Länsi-Pommerissa (nyk. Jasienica, Puola) ja oli sotavankina Neuvostoliitossa vuoteen 1949. Hänelle myönnettiin vuonna 1975 Isänmaan ansioritarikunnan ja vuonna 1978 Karl Marxin ritarikunnan jäsenyys. Modrow tuli Itä-Saksan pääministeriksi marraskuun 1989 puolivälissä, jolloin kommunistipuolueen yksinvalta oli juuri päättymässä. Vielä tällöin hän oletti Itä-Saksan jatkavan erillisenä valtiona. Modrow johti helmikuusta 1990 alkaen monipuoluehallitusta ja esitti tammikuussa 1990 Neuvostoliitolle Saksojen liittymistä yhteen. Tämä toteutui saman vuoden lokakuussa. Saksan jälleenyhdistymisen jälkeen Modrow toimi demokraattisen sosialismin puolueen (PDS) edustajana Saksan liittopäivillä vuosina 1990–1994 ja Euroopan parlamentissa 1999–2004. ==Lähteet== == Aiheesta muualla == * Luokka:Saksan demokraattisen tasavallan pääministerit Luokka:Saksalaiset kommunistit Luokka:Saksalaiset europarlamentaarikot Luokka:Vuonna 1928 syntyneet Luokka:Vuonna 2023 kuolleet
Kalifornian maastopalot 2007

Kalifornian maastopalot 2007 oli sarja maastopaloja, jotka koettelivat Kalifornian osavaltiota Yhdysvalloissa lokakuussa 2007. Vähintään 1 500 kotia ja 2 000 neliökilometriä maata paloi Santa Barbaran piirikunnasta Meksikon vastaiselle rajalle asti ulottuvalla alueella. Yhdeksän ihmistä kuoli suoraan tulen seurauksena.http://web.archive.org/web/20071202033303/http://www.nbcsandiego.com/news/14546772/detail.html?dl=headlineclick Ensimmäiset palot alkoivat 20. lokakuuta ja viimeiset sammutettiin 9. marraskuuta. Seitsemään Kalifornian piirikuntaan julistettiin hätätila. Palojen vuoksi suoritettiin Kalifornian historian siihen mennessä suurin evakuointi, noin miljoona henkeä. Paloja oli sammuttamassa yli 6 000 palomiestä, joita avustivat useat armeijan yksiköt. Lisäksi sammutustoimiin osallistui lähes 3 000 vankia. Palojen sammutusta hankaloitti vuoden 2007 kuiva ja kuuma kuuma kesä sekä alueelle tyypilliset voimakkaat Santa Ana -tuulet, jotka puhalsivat jopa yli 140 km/h nopeuksilla. Paloilla oli useita eri lähteitä. Monet niistä syttyivät voimakkaiden tuulien vahingoittamista voimalinjoista. ==Katso myös== * Kreikan maastopalot 2007 ==Lähteet== ==Aiheesta muualla== * Massive evacuations ordered as onslaught of fires spreads L.A.Times. 23.10.2007 * 1,155 homes -- and counting L.A.Times. 23.10.2007 Maastopalot 2007 Luokka:Vuoden 2007 luonnonmullistukset Luokka:2000-vuosikymmenen maastopalot
Pärlor åt svinen

__NOTOC__ Pärlor åt svinen on Magnus Ugglan 15. studioalbumi, joka julkaistiin 24. lokakuuta 2007. Albumi sisältää singlet ”Pärlor åt svinen” ja ”För kung och fosterland”. Albumi ylsi ensimmäisellä listaviikollaan Ruotsissa Sverigetopplistanin toiselle sijalle.' == Kappaleet == # # # # # # # # # # # == Lähteet == Luokka:Vuoden 2007 albumit Luokka:Magnus Ugglan albumit
New Religion

__NOTOC__ New Religion on Primal Fearin seitsemäs studioalbumi, joka julkaistiin 21. syyskuuta 2007. == Kappaleet == # # # # # # # # # # # == Kokoonpano == * Ralf Scheepers – laulu * Henny Wolter – kitara * Stefan Leibing – kitara * Mat Sinner – basso, taustalaulu * Randy Black – rummut === Vierailevat muusikot === * Simone Simons – laulu kappaleessa "Everytime it Rains" * Magnus Karlsson – kitarasoolo kahdessa kappaleessa == Arvostelut == * AllMusic: AllMusic review * Imperiumi: 7/10Primal Fear – New Religion Viitattu 29.12.2022. == Lähteet == == Aiheesta muualla == * * Luokka:Primal Fearin albumit Luokka:Vuoden 2007 albumit
Enson Pallo

Enson Pallo eli EPa on varkautelainen, vuonna 1990 perustettu kaukalopalloseura. ==Historia== Enson Pallo perustettiin kesällä 1990. Kaudella 1990-91 EPa pelasi Suomen kaukalopalloliiton järjestämässä I-divisioonassa yhdessä WP-35:n kanssa. Seuran ensimmäinen SM-kulta tuli kaudella 1993-1994, kun EPan A-juniorit voittivat Suomen mestaruuden. Kaudella 1994-95 Wp-35 ja Enson Pallo yhdistyivät ja jatkoivat toimimista Enson Pallo -nimen alla. Kaudella 1997-98 EPa nousi Suomen mestaruussarjaan, mutta putosi takaisin kauden 1999-2000 jälkeen. Kaudella 2001-02 EPa sijoittui toiseksi ja onnistui jälleen nousemaan takaisin liigaan. Kaudella 2005-06 Enson Pallo pelasi pronssi-ottelussa, sijoittuen lopulta neljänneksi. Ensimmäinen mitali tuli kaudella 2007-2008, jolloin joukkue hävisi finaalissa ja sai hopeaa. ==Lähteet== * Enson Pallon kotisivut Luokka:Suomalaiset kaukalopalloseurat Luokka:Varkautelaiset urheiluseurat Luokka:Vuonna 1930 perustetut urheiluseurat